eo eo eo eo eo eo eo eo eo eo nl eo eo eo hy eo sv de eo eo eo eo ca eo eo eo en
ARMENIA ESPERANTISTA UNUIĜO - STARTO
MUZEO DE NIAJ REMEMOROJ !
Akademiano  de  Armenia  sciencakademio  kaj  E- akademio               Komenco de Armenia Esperanto movado
Armenaj esperantistoj disvolvis sian agadon en la komenco de la 20-a jarcento en urbo Tiflis (nuntempe - Tbiliso, la ĉefurbo de Kartvelio). Februare 1905, estis organizita la unua E-grupeto, iom poste aperis la societo de Kaŭkazaj esperantistoj, kies organizantoj kaj inspirantoj estis reprezentantoj de armena popolo Abeljan, Ohanĝanjan, Asatrjan, Ter-Astvacatrjan, Sirunjan k.a.
Dum tiu tempo estis organizitaj kursoj de Esperanto, estis eldonita vortareto, lernolibroj. En 1910j. aperis la literatura revuo “Kaŭkaza Esperantisto” esperantlingve, armene, ruse kaj kartvele. Estis surscenigitaj E-spektakloj, kiuj havis grandan sukceson.
En 1923j. la sekretario de la Unio de Kaŭkazaj esperantistoj, tiam juna Gurgen Sevak (la estonta lingvisto kaj Akademiano) alveturis Armenion kaj fondis en Erevan Esperanto-ĉelon.
En 30-aj jaroj, Esperanto en Armenio travivis sian “Oran Epokon”, kiu daŭris ĝis Dua mondmilito. Post la mondmilito la movado komencis revigliĝi. Dank' al profesoro Gurgen Sevak, en Erevana Ŝtata universitato estis fondita Armenia Esperantista organiza Komitato. En 1958j. sub aŭspicio de la universitato estis eldonita monata literatur-kultura lerna bulteno “Armena Esperantisto”(ĉefa redaktoro - profesoro
G. Sevak; sekretario - Abel Simonjan).
En 1965j. ĉe la Armenia filio de Sovetunia societo de amikeco estis malfermita E-komisiono sub gvido de G. Sevak.
En 1973j. funkciis E-kursoj kaj estis fondita E-klubo ĉe la Armena societo de amikeco kaj kulturaj ligoj.
Ekde tiu tempo komenciĝis nova epoko en Armenia E-movado, funkciis kelkaj E-kursoj kaj estis organizitaj multe da aranĝoj. En 1979j. estis fondita Armenia filio de ASE ( Asocio de sovetaj esperantistoj). La 20-an de februaro 1991j., la organizaĵo oficiale registriĝis kiel memstara Armenia Esperantista-Asocio ( AEA ). Ekde 1997j. AEA iĝis membro de UEA ( Universala Esperanto Asocio). La 11-an de aŭgusto 2010j. AEA renomiĝis kiel Armenia Esperantista Unuiĝo ( AEU ).
Powered by Create your own unique website with customizable templates. Get Started